Na temelju članka 160. stavka 2. Statuta Grada Zagreba (Službeni glasnik Grada Zagreba 23/16) i članka 8. stavka 2., članka 11. stavka 2., članka 14. stavka 1. i članka 17. stavka 4. Odluke o organizaciji i načinu naplate parkiranja (Službeni glasnik Grada Zagreba 12/11, 18/13 i 20/14), gradonačelnik Grada Zagreba, \_\_\_\_\_\_\_\_\_ 2017., donosi

 **PRAVILNIK**

**o dopunama** **Pravilnika o korištenju javnih parkirališta i javnih garaža**

**Članak 1.**

U Pravilniku o korištenju javnih parkirališta i javnih garaža (Službeni glasnik Grada Zagreba 6/14, 18/14, 23/14, 20/15, 23/15, 8/16, 12/16, 21/16 i 2/17) u članku 3. u **I. ZONI** iza riječi: „Draškovićeva,“ dodaju se riječi: „Dubravkin put,“.

U **I.1. ZONI** iza riječi: „Ulica fra Đure Basaričeka,“ dodaju se riječi: „Ulica Golubovac,“.

Iza točke **I.1.** dodaje se nova točka **I.2.** koja glasi: „**I.2.** Područje omeđeno Mostom slobode na zapadu, Mostom mladosti na istoku, Ulicom Damira Tomljanovića – Gavrana na jugu i Savskim nasipom na sjeveru.“.

U **III. ZONI** iza riječi: „Odranska,“ dodaju se riječi: „parkiralište uz Jarunsku cestu

(sjeverna strana Sportskog parka Mladost),“.

U **IV.2. ZONI** iza alineje 4. dodaje se nova alineja 5. koja glasi: „izvanulično parkiralište sa jugozapadne strane raskrižja Bednjanske i Unske ulice,“.

Dosadašnje alineje od 5. do 7. postaju alineje od 6. do 8.

**Članak 2.**

U članku 4. stavku 1. alineji 2. iza riječi: „u I.1.“ dodaju se riječi: „i I.2.“

Iza stavka 3. dodaje se novi stavak 4. koji glasi: „Naknada za parkiranje u I.2. zoni ne plaća se za parkiranje najduže do 15 minuta.“.

Dosadašnji stavak 4. postaje stavak 5.

**Članak 3.**

U članku 7. stavku 1. iza alineje 2. dodaje se nova alineja 3. koja glasi: „- I.2. zona 120,00 kuna;“.

Dosadašnje alineje od 3. do 5. postaju alineje od 4. do 6.

**Članak 4.**

Ovaj pravilnik stupa na snagu osmoga dana od dana objave u Službenom glasniku Grada Zagreba.

KLASA:

URBROJ:

Zagreb,

 **Gradonačelnik**

**Grada Zagreba**

 **Milan Bandić, dipl. politolog**